b"\n_START_ARTICLE_\nJohann Faulhaber\n_START_SECTION_\nVida\n_START_PARAGRAPH_\nCom el seu pare, Faulhaber va comen\xc3\xa7ar aprendre l'ofici de teixidor, per\xc3\xb2 aviat el va deixar per les matem\xc3\xa0tiques amb les que tenia certa habilitat._NEWLINE_L'any 1600 va fundar una escola a Ulm que aviat es va convertir en un centre de refer\xc3\xa8ncia en l'estudi de les matem\xc3\xa0tiques. A partir de 1606 hi va afegir una escola d'enginyeria, dedicada sobretot a l'enginyeria militar. L'escola va tenir tanta fama que, fins i tot, va ser visitada el 1620 per Descartes qui va col\xc2\xb7laborar durant uns mesos amb Faulhaber._NEWLINE_La seva experi\xc3\xa8ncia en enginyeria militar va fer que treball\xc3\xa9s en la fortificaci\xc3\xb3 de Basilea, Frankfurt i moltes altres ciutats. Tamb\xc3\xa9 va dissenyar nombrosos instruments matem\xc3\xa0tiques, la majoria d'ells d'\xc3\xbas militar._NEWLINE_Alguns dels seus fills tamb\xc3\xa9 van ser matem\xc3\xa0tics remarcables.\n_START_SECTION_\nObra\n_START_PARAGRAPH_\nEl seu esc\xc3\xa0s coneixement del llat\xc3\xad va fer que hagu\xc3\xa9s de dependre de traduccions de les obres cl\xc3\xa0ssiques de la matem\xc3\xa0tica. Tots els seus llibres van ser publicats en alemany, tot i que el t\xc3\xadtol del seu llibre m\xc3\xa9s conegut Academia Algebra, podria suggerir que \xc3\xa9s en llat\xc3\xad._NEWLINE_L'aportaci\xc3\xb3 m\xc3\xa9s original de Faulhaber \xc3\xa9s l'avui coneguda com a f\xc3\xb3rmula de Faulhaber, que calcula la suma de les pot\xc3\xa8ncies dels n primers nombre naturals en funci\xc3\xb3 de n._NEWLINE_Com Michael Stifel es va interessar per la interpretaci\xc3\xb3 numerol\xc3\xb2gica de les Escriptures, el que li va portar problemes amb les autoritats."